
Toͤmiſcher Kayſerlicher 
| Mapeſtet Einreytten/ gen Goloniga |%% 

Auch wie ſich Baͤpſtliche Hayligkait gegen re 
25 feiner Kayſerlichen Mapyeſtaten ger | 

Emm Mittwoch / das iſt 
5 8 am dꝛiten tag des Monats No⸗ 
uembꝛis / Da iſt Kayſerliche 
Ma pyeſtaͤtt gen Caſtel Fran⸗ 
co komen mit allẽ ſeynem volck / 
wie dann hernach gemelt / vnd 
i alda beliben biß auff den vier 
ten tag des voꝛgemeltẽ Monats / Darnach iſt er mit 
feinem hoͤꝛ auff Boloniga zů geruckt / vñ vm die vj. 
vꝛzum Pomeda reyn kommen / da ſeind Parten xxv 
Cardinel / vnd als bald von jren Eſeln abgeſtanden / 
vnd ſeyner May. entgegen gangen / ein halben püch⸗ 
fen ſchuß weyt / vnd fein May. empfangenn / Als nun 
Kay. May. das erſehen / iſt er zů Roß ſtill ſitzend bli⸗ 
ben / vnnd jnen groß Reuerentz bewiſenn Nachmals 
ſeind die Cardinaͤl widerumb auff geſeſſen / vnd ha⸗ 
Ben Kay. May. in ein Cloſter gefuͤrt / ein welſch meyl 
vonn Boloniga / iſt neben feiner Mayeſtat gerittenn 
Cardinal / Anchona / Cardinal / Verneſe / da iſt Kay. 
May. mit all ſeim zeug vber nacht gelegen / Iſt nun 
auch das ſelb mal von Boloniga entgegen gerittẽ / ob 
iiij. tauſent zů Roß. Nachmals am freytag / dz iſt am 
fake tag Nouembꝛis / iſt ſein May. eingeriten / als 
ernach volgt. | 5 5 ä | 
Nemlich vnd erſtlich / vnd voꝛher geritten dꝛey hun 


dert Leuchte pferd / all wol gerüſt mit ſpieß / vnd har 


niſch / inn einer farb / all in wullin klaid geklaydet. 
Nach dem ſelbẽ hat man gefiert. x. püchſen auff Re 
dern / darunder ij gantz ſchlangen iiij halb ſchlangen / 
vnd iiij ander feldt geſchoß / Nach dem ſelben geſchütz 

ſeind gangẽ biß in hundert Paurn / zoe gnaſtatari mit 
ſchauffeln / hacken / graben / zů dem gſchütz verordnet 
all mitt Marieten auß Loꝛberlaub in henden tragen. 
Auff die ſeind gezogen xiij. Fenlin teutſcher knecht / 
fo lang zů Mayland vnder dẽ Anthoni de Leua gele⸗ 
gen ſeind / vnd voꝛ jn her gezogen / all jr hauptleüt / vñ 
doppel ſoͤldner / zů Roß vaſt wol erputzet / Darnach 
auff ſye die půchſen ſchützen / vnnd nach den 17770 3 

ſchůtzen / hat man getragen den Anthoni de Leua / in 
einem praunen ſamatin ſeſſel / vnnd ſeind die andern 
knecht all mitt ſpieſſen auff jn gezogen / vnnd die xiiij. 
fenlin in drey glide auff einander / Diſe knecht ſeindr 
vaſt wol erbutzet geweſen / Aber wie es xiiij. fentein 
ſeind geweſt / ſo ſeind es doch vber drey tauſent lantz⸗ 

knecht nit. Auff das teutſch volck ſeind gezogen / groß 
Herꝛen in lautter küriß / mit jren Barſchen / vnnd roͤck 
von guldin ſtucken / yetlicher ein fannen voꝛgefuͤret / 
ein gantz guldin / Darinn eyn ſchwartzer Adler / Der 
ander fannen iſt gantz weyß / Damaſckt geweſt / dar⸗ 
inn ein rott Creütz / Das iſt der kirchen fannen / den in 
der Bapſt gibt / auff die iſt nachmals der Raiſig zeug 
ezogen. Erſtlich Marſingnoꝛ de Renß / mit einem 
5 biß in Drey hundert küriß / all in plaw / gelb / 
rott reytt roͤckgekleidt / Auch ſeind darnach die Spa; 
niſchen Herꝛen / mit jren Rayſigen / auffs aller koͤſt⸗ 
licheſt / all in ſeyden geklaidt / vnnd bey Vierhundert 
küriſer mit jren Barſen / all in gulden vnd ſilberin ſtu⸗ 
cken geklaidt / Auff die ſelben iſt geʒogen Kay. May. 
mit Edlẽ kłnabẽ / der ſeind fünff vn Seele e 


in gelb Samatin roͤcken / auff ſchoͤnen Janeten / vnd 
darunder ettlich mytt Guldin Barſen / vnnd koͤſtlich 
ſchoͤnn Federbuſchenn / vnnd geſchmucket. Nach⸗ 
uolgend aber etlich Spaniſcher herꝛen / auff das aller 
koͤſtlicheſt / in eytel guldin ſtucken / vñ voller harniſch 
vnnd guldin Barſen / all jhrer Jeneten / Zuff diefels 
ben Kay. May. Trabanten / der ſeynd Sechßhun⸗ 
dert geweſt all in gelben klaidern / mit pꝛaun vñ graw 
verpꝛem̃bt / Dat under die Kay. May. geritten / vn⸗ 
der einem̃ guldin Himel / auff einem weyſſen hengſt / 
auff das ſchoͤneſt / mit einem guldin Byß / vnd guldin 
fomament / auch guldin ſtegreyff / auch Kay. May. 
inn einem gantz kütiß / darob ein guldin wappentock 
an / doch das pferd mit kainer Barſen bedeckt / Vund 

voꝛ feiner May. iſt geritten ſeiner May. Marſchalk 
mit einem ploſſen ſchwerdt / vnnd neben Kay. May. 

ſeind gelauffen Fünff vnd zwa intzig jung Edelleüt / 

von Boloniga / vñ guldin leybroͤck / mit weyſſem At⸗ 
laß vberzogen / vnd darob zerſchnitten / vnd rott Sa⸗ 
mat in hoſen / mit rott kermeſin wam̃es von Atlas ꝛc: 
Auff die Kay. May: Iſt nachuolgendt geritten der 

Graff von Naſſaro / in vollem küriß / mit einer guldin 
Barſen / vnd guldin Leibrock / Auff jn aber vil herꝛen 
all inn gantzen küriſen / Auff die ſelbgen Kay. May. 

Bey Hundert küriſen inn gelb Samatin roͤcken / Auff 
die ſelben des Graffen vonn Naſſaw Schwadiar / 
bey Achtzig küriſer / in ſchwartz geklaidt / Vnnd nach⸗ 

mals vil ſchoͤner Schwadiar / hr allwege Hundert 

küriſer / auch yeder Schwadier jr aygen Liberey / In 

ſuma das alles gemeltẽ Rayſigs zeugs biß in Zwain⸗ 


tzigtauſent faſt wol gerüſt ſeindt geweſen: Nach 
alien diſen pferden iſt gezogen ſechß Faͤnlin Spanier 
welche ſechs fenlin Kay. May. mit jm vber hat pꝛa⸗ 
cht / den merer tail als püchſen ſchützen mit gelben ho⸗ 
ſen / doch gantz groſſe fenlin / vñ vnder diſen ſechs fen⸗ 
lin ſeind nit vnd Dreytauſent knecht ſpanier geweſt. 

Als die geringen pferd ſampt dem geſchütz vnd den 
Teutſchen knechtten / ſo vnder dem Anthoni de Leua 
ſeind / auff den platz für den Palaſt kom̃en ſeindt / Da 
hat ſich der Bapſt mit groſſer koͤſtlicheit auß dem Pa 
laſt / auff aim ſeſſel laſſen tragen / ſeind jm vorgezogen 
Erxſtlich fein Offitiales / zů Ai all ſeyn 
Imbaſatoꝛij vnnd die xxv. Cardinaͤl / Dar nach der 
Bapſt getragen / wie obſteet / auff ein ſtellung / ſo auf 
der ſtiegen ſanct Patroni kirchen / Darzů warde auff 
gericht woꝛden / vnnd da hinein der Bapſt auff einen 
ſeſſel laſſen ſetzen / vñ feine Cardinaͤl / auch Imbaſſa⸗ 
tori vnnd Offitiales / vmb jn geſtanden ſeind / ſeyner 
Guarda / Vñ als die Ray. May. vnder des thoꝛ S. 
Felix genant / iſt kom̃en / da ward jm vnnſer Herꝛ am 
Creütz fürgehalten / den kuſſet ſein May. Darauff 
ward außgewoꝛffen vilgelts eittel Ducaten vñ kro⸗ 
nen / vnd dopell Ducaten / das werffen weret lenger / 
dann ein halbe ſtund / mit eittel gold / Nachmals inn 
der ganze ſtatt / warff man gelt auß eitel müntz / auch 
etlich kronen in golde / das man ſchetzet / ob Drey tau⸗ 
ſent Ducaten ſey außgewoꝛffen woꝛden / vñ als Kei. 
May. auff den platz kame / biß zů der ſtiegen / iſt ſeinn 
May. von dem pferd abgeſtanden / ſampt dem Graf 
fen von Naſſaw / vnd etlich ander W iſt alſo 

ı 


ſampt dem ſelben vñ ſeiner May. Guardian vnder⸗ 
dem guldin himel / hinauff auff die voꝛgemelten ſtel 
lung / gangen / vnd als er hinauff kom̃en iſt / da iſtder 


Babſt auff geſtanden / vnd ſich drey mal gegen ſeiner 


May. gnaigt / vñ als fen May. zů dem Babſt hinzů 


iſt kom̃e / iſt er auff beide knie gfallen / vnd dem Babſt 
feine fuß kußt / vnd Nachmals auff geſtannden vnnd 


ihm die hennd kußt / vnnd Nachmals an die Backen. 
Nachmals iſt er wider auff des Bapſts gerechte ſeyt 
ten knieget vnd alſo kniegt bliben / biß die andern her⸗ 
ren all jm die fuͤß kuſt habẽ / auch alſo kniet / hat Kay. 


May. zum Bapſt geſagtt / heiliger vatter ich bin ber 


ewer heiligkait / da ich mich lang zeit auff gefrewt hab 
Erbeut mich ein / der Vaͤtter / des Ch riſtlichen glau⸗ 
bens / vnd meine werck ſollen mer frücht bringen / als 
meine woꝛt / Soͤllichs hat er in Latein zum Babſt ge 


redt / alſo iſt der Babſt auffgeſtanden / vndſein Kay: 


May. drey mal kußt an ſein May. Backen / vnnd ge⸗ 


ſagt / Kay. May. Ich beger gnad / vñ gib mich ſchul⸗ 
dig / hatt auch den Kaiſer gepeten / ſols ihm nicht vers: 
vbel haben / das er im die fuß hat laſſen kuſſen / vnd ge 


5 ſey nit fein wil geweſen / aber die Ceremonien 
woͤllens alſo habenn / wann ein Keyſer die kron holt / 
alſo haben ſye weltlich an ein ander Empfangen. 
Vnd hat der Babſt Kay. May. bey feiner gerech 
ten hannd ab dem geſtul gefuͤrt / biß auff die ſtieg / iſt 


5 


nachmals der Babſt in Palaſt getragen woꝛden vnd 


Kay. May. iſt von Sant Patronigangenn / inn die 
kirchen vnd Sant Patronis kopff kußt / vnd wyder⸗ 


umb mit feinen herrn zů fuß in Palaſt gangen / da wa 


ren feer vil trum̃etter vnd puſaunen / vnd zincken / als 
kem der Jungſt tag. 

Auch wa Kay. Mat geritten oder gangen iſt / da 
hat jungs vnd altts / Reich vnd Arm / alles für vnnd 
für mit heller lautter ſtim̃ geſchryen / Vino Imperio 
per mare et per terra / ainn ſollich geſchray ward / das 
manche man vnd frawen voꝛ frewden die liechten ze 
her wainten / vnd mit wainenden augen geſchrienn / 
Für war ein koſtlich Ernſtlicher einzug iſts geweſen / 
Iſt auch Kay. May. für vnnd für froͤlich / vnnd mitt 
lachendem mund eingerittenn / Auch da ſein May. 
voꝛdem Babſt kniet / war er gantz froͤlich / vnd gůtter 
ding / Schenckt auch dem Baͤbſt ein guldin Seckell / 
darinn eittel guldin Medaia / mit Kay. May. haupt 
auch des Ferdinandus haupt / vnnd annder hüpſchs 
Medaia / als mitt einnander geſchetzet / auff die vier 
tauſent ducaten in gold / Nachmals wie Kay. May. 
im Palaſt geweſen / iſt yhm Palaſt das groß geſchoß 
ab gangen / zů ſampt etlich vil moͤꝛſer / vnd in die drey 
tauſent gantz vnd halb hacken / auch mit vier groſſen 
freuden fewr / auff dem Palaſt / auch mit allen glockẽ 
geleut / ſo in der gantzen ſtat warn / Nachmals iſt ye⸗ 
derman zů hauß zogen / vnd Kay. May. geſchoß / iſt 
mitten ob dem platz blibenn / gegenn dem palaſt / mitt 
einem fenlin knecht / ſteen für vnd füt da ꝛc 

Am ſechßten tag iſt Kay. May. den gantzenn tag 
mit dem Babſt in Kaͤtten geſeſſen / vñ auf ſibendẽ des 
Monats iſt ſein May: dergleichen / den halbenn tag 
zů Rat geſeſſen / vnd da Beſchloſſen / das die kroͤnung 
ſol alda verpracht werden. | 

